આજે દરેકના હાથમાં ફૉનની રીતે કેમેરા છે અને તેથી દરેક વ્યક્તિ ફૉટોગ્રાફર છે. દરેકને હીરો પણ થવું છે. પરંતુ હીરો થવા જતાં ખલનાયક સાબિત થઈ શકાય છે. ઉના કાંડમાં આપણે આ જોયું છે. તમારી આસપાસ કોઈ ઘટના બને ત્યારે કોઈ શૂટિંગ કરતું હશે તેની ખબર હોતી નથી. ભીડમાં હો ત્યારે તો ખાસ. તેમાંય હવે તો સ્પાય કેમેરા આવી ગયા છે જે શર્ટનાં બટન-પેન, બેગના બટનમાં ફિટ થઈ શકે છે. તમને ખબર પણ ન હોય અને તમારું શૂટિંગ પણ થતું હોય. આથી કેમેરા કૉન્સિયસ રહેવું પડે છે. દર પળે સજાગ રહેવું જરૂરી છે. સેલિબ્રિટીએ ખાસ.